Mulle absoluutselt ei meeldi, kui inimene peab rabelema. Sellepärast mulle tegelikult ei meeldi ka sport kui selline. Mis kasu inimkond sellest saab? Ma  saaks aru, kui sa jooksed ja sul on mingi kummipael taga, mis tõmbab generaatori käima - braavo! Või näiteks hüppaja maandub kasti ja pirn läheb põlema, asjal on mõte taga. Või näiteks loopida laudas sitta, mis iseenesest on ka sport, aga tulemus on taga. Näiteks ujumine on lihtsalt mõnus ja jahutav tegevus, eriti kuumal suvepäeval. Isegi seente ja marjade korjamine on tegelikult sport. Aga sellisest tühikargamisest ma lihtsalt ei saa aru.